Βιοχημική διερεύνηση δεικτών φλεγμονώδους αποπτωτικής διαδικασίας στη συστηματική κυκλοφορία γυναικών με ενδοπυελική ενδομητρίωση
Authors: Κελλάρης Βασίλειος 
Published: September 2021

ΠΕΡΙΛΗΨΗΕισαγωγή: Η ενδομητρίωση επηρεάζει τις νεότερες γυναίκες, ενώ η αθηροσκλήρωση είναι μια ασθένεια που εμφανίζεται σε ηλικιωμένες γυναίκες. Αυτές οι δύο ασθένειες, χωρίς προφανή σύνδεση μεταξύ τους, αντιπροσωπεύουν καταστάσεις όπου ενεργοποιημένα μακροφάγα και λιποπρωτεΐνες έρχονται μαζί. Και οι δύο έχουν τα μακροφάγα των ιστών που εκφράζουν ειδικούς υποδοχείς και οι υποδοχείς αυτοί εκτίθενται σε λιποπρωτεΐνες. Σε αμφότερες τις νόσους, τα κοινά χαρακτηριστικά γνωρίσματα περιλαμβάνουν: χημειοταξία, τη διατήρηση της διαφοροποίησης των μονοκυττάρων / μακροφάγων, ανάπτυξη των μονοκυττάρων και των λείων μυϊκών κυττάρων (ή του ενδομητρίου κύτταρα), ενεργοποίηση της φλεγμονώδους διαδικασίας και κυτταροτοξικότητα.Η ενδοθηλιακή συνθάση νιτρικού οξειδίου (eNOS) διαδραματίζει ένα σημαντικό ρόλο στη ρύθμιση της καρδιαγγειακής λειτουργίας. Υπάρχουν μερικές μελέτες που αφορούν την επίδραση του πολυμορφισμού T786C του eNOS γονιδίου στην ανάπτυξη της πρόωρης εμφράγματος του μυοκαρδίου (ΜΙ) σε άτομα των οποίων οι στεφανιαίες αρτηρίες χαρακτηρίζονται από αθηρωματικό βάρος. Ειδικότερα, η ομοζυγωτία για τον πολυμορφισμό T786C έχει δειχθεί ότι οδηγεί σε αυξημένη παραγωγή eNOS.Στόχος μελέτης: Στη μελέτη μας εξετάσαμε αν υπάρχει αυξημένη έκφραση του CD40L σε γυναίκες με ενδομητρίωση, που να αποδεικνύει το φλεγμονώδη-αυτοάνοσο χαρακτήρα της ενδομητρίωσης και να συγκλίνει στην ανάπτυξη και προώθηση πρώιμης αθηροσκλήρυνσης ή στην αστάθεια και στη διάσπαση της αθηρωματικής πλάκας στην προχωρημένη αθηρωματική νόσο. Επιπλέον, εξετάσαμε εάν οι ασθενείς με ενδομητρίωση εκφράζουν τον πολυμορφισμό T786C του eNOS γονιδίου και έτσι εάν υπάρχει ισχυρή συσχέτιση μεταξύ της ενδομητρίωσης και της ανάπτυξης της αθηροσκλήρωσης στους ίδιους ασθενείς.Μέθοδοι: Ελέγθησαν 47 ασθενείς με λαπαροσκοπικά επιβεβαιωμένη ενδοπυελική ενδομητρίωση και τους συγκρίναμε με 29 μάρτυρες για την έκφραση του CD40L, με 103 μάρτυρες για το γονιδιακό πολυμορφισμό T786C του eNOS και με 139 μάρτυρες για το γονιδιακό πολυμορφισμό NADOx (C242T - His72Tyr). Αποτελέσματα: Στη μελέτη μας, δεν διαπιστώθηκαν διαφορές στα επίπεδα του ορού για τον CD40L μεταξύ ασθενών και μαρτύρων. Βρήκαμε ότι 18% των ασθενών με ενδοπυελική ενδομητρίωση έχουν ομοζυγωτία για το αλληλόμορφο T786C του eNOS γονιδίου (άρα CC γονότυπο) σε σύγκριση με 6% των ατόμων ελέγχου. Επίσης, δείξαμε ότι υπάρχει μια σημαντικά υψηλή συχνότητα του T786C αλληλίου με 44% σε ασθενείς με ενδομητρίωση, ενώ στην ομάδα ελέγχου η συχνότητα είναι 19%. Αντιθέτως, δε βρέθηκαν συγκεκριμένες διαφορές μεταξύ των δύο ομάδων, όσο αφορά στο γονιδιακό πολυμορφισμό NADOx (C242T - His72Tyr). Συμπεράσματα: Τα στοιχεία μας δείχνουν ότι δεν υπάρχουν διαφορές στα επίπεδα του ορού για τον CD40L μεταξύ ασθενών και μαρτύρων που να συσχετίζουν την ενδομητρίωση με την αθηρωματική νόσο. Ωστόσο, η έλλειψη βιβλιογραφικών δεδομένων δεν επέτρεπε τη σύγκριση των αποτελεσμάτων μας με αυτά άλλων παρόμοιων μελετών και έτσι χρειάζονται περαιτέρω έρευνες για να διαλευκανθεί ο ρόλος των παραγόντων φλεγμονώδους διεργασίας στην παθογένεια της ενδομητρίωσης. Πέρα από τα παραπάνω, τα στοιχεία μας δείχνουν ότι υπάρχει μια σημαντική υψηλότερη συχνότητα της ομοζυγωτίας για το αλληλόμορφο T786C του γονιδίου eNOS (CC γονότυπο) σε ασθενείς με ενδοπυελική ενδομητρίωση σε σύγκριση με άτομα χωρίς ενδοπυελική ενδομητρίωση. Έτσι φαίνεται ότι οι ασθενείς με ενδοπυελική ενδομητρίωση έχουν σημαντικό κίνδυνο ανάπτυξης αθηροσκλήρωσης κάποια στιγμή στη ζωή τους.